"Saabin huolto on turvattu" - Sisuradio | Sveriges Radio
"Saabin huolto on turvattu"
Julkaistu onsdag 13 januari 2010 kl 14.37
Saabistien huoltovarmuus on turvattu, vakuuttaa MetroAuton Satu Wrede. Kuva/Foto: Jorma Ikäheimo/SR Sisuradio.
Saabia huolletaan ja myydään riippumatta Saabin autotuotannon tulevaisuudesta. Näin vakuuttaa yksi suurimmista Pohjoismaiden henkilöautojen jälleenmyyjistä, MetroAuto Groupin toimitusjohtaja Satu Wrede.
MetroAuto Groupin tytäryhtiö Svenska Bil on laajentanut autohuollon toimintaa Ruotsissa tekemällä yhteistyötä uuden yhteistyökumppani Mekonomen Billivet -yrityksen kanssa. Toimitusjohtaja Satu Wrede tähdentää suhdetta asiakkaaseen niin tärkeänä, että yritys aikoo jatkaa huoltamista ja korjaamista viimeiseen käytössä olevaan Saab-autoon saakka.
- Me tulemme hoitamaan Saabeja niin kauan kuin ihmiset tuovat niitä huollettavaksi. Varaosia saa vielä vuosikausia ja uusia sekä käytettyjä Saabeja on myynnissä.
Autojen myynti on romahtanut talouslamavuoden aikana. Ruotsissa uusien autojen automyynti laski vain viidenneksellä, mutta Suomessa vain joka kolmas jätti auton ostamatta.
Saabeja on viime aikoina kysellyt 15-20 ostajaa kuukaudessa, kun parempina aikoina autoa myytiin kymmenkertaisia määriä.
Saabin omistava General Motors ei ole kertonut selkeästi, mitä se haluaa tällä automerkillä tehdä. Yhtenä päivänä Trollhättanin Saab Automobile on myynnisssä, toisena sitä lakkautetaan. Juuri nyt näyttää siltä, että myyntiaikaa on pidennetty kuukaudella.
MetroAuto Groupin toimitusjohtaja Satu Wrede pahoittelee sitä, että vuoden kestänyt Saabin tulevaisuuden epävarmuus heijastuu myös jälleenmyyjiin.
- Tämä on hirveän surullista meille ja tämä sama tietämättömyys on myös jälleenmyyjillä.
"Varaosia saa vielä vuosikausia"